# STEMA 1Logoere2Republika e Kosovës - Republic of Kosovo

#  Komuna – Municipality

#  Hani i Elezit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **04/6910/2025**

DREJTORIA PËR BUXHET DHE FINANCA

RAPORTI I PUNËS DHE AKTIVITETEVE PËR MUAJIN KORRIK 2025

Hani i Elezit, 2025

**DREJTORIA PËR BUXHET DHE FINANCA**

Drejtoria për Buxhet dhe Financa për muajin Korrik 2025, funksionin e vet e ka ushtruar në bazë të kompetencave dhe përgjegjësive ligjore mbi qeverisjen e Komunave të Republikës së Kosovës, Statutin e komunës së Hanit të Elezit, Ligjin mbi menaxhimin e financave publike dhe përgjegjësitë, Ligjin mbi financat e pushtetit lokal, Ligjin mbi vetëqeverisjen lokale, Ligjin mbi tatimin në pronën e paluajtshme, Rregulloret dhe udhëzimet administrative nga Ministria e Financave, Punës dhe Transfereve (MFPT).

Drejtoria për Buxhet dhe Financa me qëllim të realizimit sa më efikas të të gjitha kompetencave dhe përgjegjësive, ka funksionuar kryesisht në katër (4) sektorë:

1. Sektori për buxhet
2. Sektori për financa,
3. Sektori për të hyra dhe
4. Sektori i tatimit në pronë.

Drejtoria për Buxhet dhe Financa e menaxhuar nga drejtoresha e drejtorisë dhe me një staf prej (6) zyrtarëve, gjatë muajit Korrik 2025 kishte një angazhim permanent, me një përkushtim të madh në drejtim të realizimit sa më të suksesshëm të të gjitha objektivave dhe detyrave të parashikuara në planin e punës së drejtorisë. Aktiviteti i drejtorisë ka qenë i përqëndruar në realizimin e buxhetit sipas dinamikës së planifikuar dhe menaxhimin sa më efikas të buxhetit.

Buxheti i komunës së Hanit të Elezit i ndarë sipas Ligjit me **NR. 08/L-332 MBI NDARJET BUXHETORE PËR BUXHETIN E REPUBLIKЁS SЁ KOSOVЁS PЁR VITIN 2025** është në lartësi prej **3,615,457.00 Euro.**

Ky buxhet është ndarë sipas kategorive ekonomike si në vijim:

* Paga dhe shtesa................. 2,188,542.00 €,
* Mallra dhe shërbime............. 584,500.00 €,
* Shpenzimet komunale ..94,000.00 €,
* Subvencione dhe transfere 143,000.00 €,
* Shpenzime kapitale .. 605,415.00 €,
* Totali i buxhetit.................. **3,615,457.00 €.**

Punët dhe aktivitetet të cilat janë zhvilluar gjatë këtij muaji, mund t’i veçojmë këto:

**SEKTORI PËR BUXHET DHE FINANCA**

* Deklarimi në Thesar obligimet e pa paguara dhe ato kontraktuale për muajin Qershor 2025,
* Barazimi me Thesar periudha Janar-Qershor 2025,
* Është dërguar për publikim borxhi publik i muajit Qershor 2025 në ueb faqen komunale,
* Përgatitja dhe publikimi i raportit të punëve dhe aktiviteteve të muajit Qershor 2025, në dy formate: Word dhe PDF,
* Hartimi i raportit mujor të të hyrave dhe shpenzimeve të muajit Qershor 2025,
* Dorëzimi i KAB 2026-2028 në Departamentin e Buxhetit – Ministria e Financave, Punëve dhe Transfereve pas miratimit në Kuvend Komunal,
* Pas miratimit në Kuvend Komunal është përgatitur shkresa për rritjen e buxhetit nga tejkalimi i projeksionit të të hyrave vetanake për vitin 2025 dhe është dorëzuar në Departamentin e Buxhetit – Ministria e Financave, Punëve dhe Transfereve,
* Shkresa e rialokimit të mjeteve në kuadër të kategorisë buxhetore Investime Kapitale është miratuar dhe është dorëzuar në Departamentin e Buxhetit – Ministria e Financave, Punëve dhe Transfereve,
* Është pranuar Raporti Final i Auditimit të PVF të vitit 2024 nga ZKA,
* Është plotësuar Formulari i Subvencioneve nga Departamenti i Ndihmës Shtetërore – MFPT për vitin 2024,
* Takim me Forumin e Autoriteteve Komunale me temë diskutimi Struktura e Shpenzimeve për vitin 2026,
* Publikimi i KAB 2026-2028 në ueb faqen komunale në dy formate: Word dhe PDF,
* Hartimi i Raportit Financiar Janar-Qershor 2025 dhe dorëzimi për diskutim në KPF dhe Kuvend Komunal,
* Hartimi i Raportit të Punëve dhe aktiviteteve të Drejtorisë për periudhën Janar-Qershor 2025,
* Përgatitja e Raportit të Auditimit të PVF 2024 dhe dorëzimi në KPF dhe Kuvend Komunal për diskutim,
* Përgatitja e Planit të veprimit për zbatimin e rekomandimeve të auditimit të PVF 2024 nga ZKA, dhe dorëzimi i këtij plani për diskutim në KPF dhe Kuvend Komunal si dhe në Zyrën Kombëtare të Auditimit,
* Dorëzimi i Raportit të Monitorimit sipas periudhave për projektet kapitale (Q2) në Departamentin e Buxhetit – Ministria e Financave, Punëve dhe Transfereve,
* Hartimi i kalendarit të dëgjimeve buxhetore për Draft Buxhetin 2026-2028 dhe publikimi në ueb faqe komunale dhe në faqen zyrtare në Facebook,
* Llogaritja dhe realizimi i të gjitha pagesave të destinuar për pagesën e pagave dhe shtesave të Administratës Komunale, të këshilltarëve Komunal, komiteteve të ndryshme të Kuvendit, të Sektorit të Arsimit dhe Sektorit të Kujdesit Primar Shëndetësor.

**RAPORTI I EKZEKUTIMIT TË BUXHETIT PËR MUAJIN KORRIK 2025**

|  |  |  |  |
| --- | --- | --- | --- |
| **Kategoritë ekonomike të shpenzimeve** | **Buxheti 2025** | **Realizimi Korrik 2025** | **% Realizim/ alokim** |
| **Paga dhe shtesa** | 2,283,153.84 | 200,767.25 | 8.79% |
| **Mallra dhe shërbime** | 669,507.54 | 47,907.01 | 7.16% |
| **Shpenzime komunale** | 94,000.00 | 9,499.78 | 10.11% |
| **Subvencione dhe trans.** | 148,000.00 | 5,450.00 | 3.68% |
| **Shpenzime kapitale** | 878,351.27 | 2,887.48 | 0.33% |
| **TOTAL** | **4,073,012.65** | **266,511.52** | **6.54%** |

**SEKTORI PËR TË HYRAT**

Planifikimi i të hyrave vetanake për vitin 2025 është në shumë prej 339,719.00 €. Inkasimi i të hyrave për muajin Korrik është në shumë prej 9,451.38 €. Ndërsa nga muaji Janar deri në muajin Korrik nga të hyrat direkte dhe indirekte kemi inkasuar 1,129,194.73 € ose 789,475.73 € tejkalim në vlerë ose rreth 232.34% tejkalim prej projeksionit vjetor.

* Regjistrimi, harmonizimi i të hyrave ditore në SIMFK,
* Pranimi i Raportit të të hyrave indirekte për TM2 nga Divizioni i të hyrave – MFPT, ku gjobat në trafik janë në shumë prej 29,760.00 € dhe nga Agjensioni Pyjor i Kosovës në shumë prej 198.75 €.

**SEKTORI I TATIMIT NË PRONË**

Gjatë këtij muaji, ky sektor ka kryer shërbime të rregullta ndaj qytetarëve, siç janë:

* Lëshimin e faturave të tatimit në pronë,
* Lëshimin e vërtetimeve për qëllime të ndryshme,
* Është lancuar dhe futur në përdorim Sistemi i ri i Tatimit në Pronë nga Departamenti i Tatimit në Pronë,
* Përgatitja e një reference për Postën e Kosovës për shërbimin e kryer për shpërndarjen me sukses të faturave të tatimit në pronë.

Drejtore për Buxhet dhe Financa

Lindita Ballazhi